{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Obrazac iskaza o procjeni učinaka propisa za Prijedlog zakona o izmjenama i dopunama Zakona o postupanju s nezakonito izgrađenim zgradama"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"KSENIJA IVIĆ","OBRAZAC ISKAZA O PROCJENI UČINAKA PROPISA","Prema naznakama mobilne kućice će se novim Zakonom o gradnji smatrati građevinom.  Ako bude tako znači li to da će se i mobilne kućice postavljene do 2011. godine moći legalizirati?","Nije prihvaćen","Prvenstveno, upis ne sadrži primjedbu, odnosno prijedlog te ujedno nije povezan s opsegom i sadržajem Obrasca iskaza već eventualno predstavlja općenito pitanje vezano za tekst samog Nacrta prijedloga Zakona o izmjenama važećeg Zakona o postupanju s nezakonito izgrađenim zgradama."]
[2,"MIRO OPAČAK","OBRAZAC ISKAZA O PROCJENI UČINAKA PROPISA","Komentar:\n\nZaštita prava vlasnika s invaliditetom:\nSmatramo da je od izuzetne važnosti da izmjene Zakona jasno predviđaju zaštitu prava vlasnika s invaliditetom. To uključuje pravo na jednostavan i pristupačan postupak prijave i legalizacije nezakonito izgrađenih objekata, bez nepotrebnih administrativnih prepreka koje bi mogle dodatno opteretiti osobe s invaliditetom.\n\nPristupačnost i olakšavanje prijave:\nPreporučujemo uvođenje mehanizama koji omogućuju da osobe s invaliditetom ili njihovi punomoćnici mogu prijaviti nezakonite objekte putem pristupačnih obrazaca, uključujući online prijave i podršku nadležnih službi. Posebna pažnja treba biti posvećena olakšanju prikupljanja potrebne dokumentacije i pružanju asistencije u slučaju teškoća pri ispunjavanju zahtjeva.\n\nTransparentnost i informiranost:\nPrijedlog zakona trebao bi uključivati jasne upute o postupku, rokovima i kriterijima za legalizaciju, te dostupne informacije u pristupačnom formatu (znakovni jezik, jasni vizualni prikazi, jednostavan jezik) kako bi svi vlasnici, uključujući osobe s invaliditetom, mogli razumjeti svoja prava i obaveze.\n\nPosebni kriteriji za zaštitu ranjivih vlasnika:\nSavjetuje se razmatranje posebnih kriterija ili olakšica za vlasnike s invaliditetom, starije osobe i druge ranjive skupine, kako bi se osiguralo da ne budu diskriminirani u procesu legalizacije i da im se omogući adekvatna zaštita imovinskih prava.\n\nProcjena učinaka propisa (PIUP):\n\nSocijalni učinci: Predlažemo da PIUP jasno naglasi pozitivne učinke zakonskih izmjena na socijalnu uključenost vlasnika s invaliditetom, smanjenje rizika od gubitka objekata ili dodatnih troškova te olakšavanje pristupa stambenoj sigurnosti.\n\nAdministrativni učinci: Potrebno je procijeniti koliko će izmjene smanjiti birokratske prepreke i koliko će nadležne službe trebati resursa da pruže asistenciju ranjivim skupinama.\n\nEkonomski učinci: Savjetuje se procjena mogućeg financijskog rasterećenja vlasnika s invaliditetom kroz pojednostavljene procedure i smanjenje potencijalnih kazni.\n\nPraćenje i evaluacija:\nPreporučujemo uvođenje sustava praćenja učinaka zakonskih izmjena, s posebnim indikatorima za osobe s invaliditetom, kako bi se u budućnosti mogla dodatno poboljšati pristupačnost i učinkovitost postupka legalizacije.\n\nZaključak:\nPodržavamo Prijedlog zakona o izmjenama i dopunama Zakona o postupanju s nezakonito izgrađenim zgradama, uz naglasak na nužnost posebne zaštite prava i pristupačnosti za vlasnike s invaliditetom, jasnu informiranost i smanjenje administrativnih prepreka. Uvođenje ovih mjera doprinijet će jednakim mogućnostima svih vlasnika u procesu legalizacije i zaštiti njihovih imovinskih prava.","Primljeno na znanje","Jedno od polazišta za izradu izmjena zakona je digitalizacija procesa čime se pridonosi administrativnom rasterećenju i jednoobraznosti procedura.\nSve informacije vezane za postupak ozakonjenja će se putem medija odgovarajuće prezentirati javnosti, a zbog planiranog ukidanja roka za podnošenje zahtjeva nema mogućnosti gubitka prava jer se zahtjev može podnijeti u bilo kojem trenuitku.\nPitanje olakšica i druga pitanja imovinsko pravne prirode nisu predmet ovoga Zakona, ali se mogu razmotriti prilikom izrade novih podzakonskih propisa."]
[3,"PRIJATELJI GACKE","OPĆE INFORMACIJE,\nUTVRĐIVANJE PROBLEMA","Ozakonjenje nezakonitog - dakle iz samog naslova zakona očit je problem. Podsjetiti ću kako je dan rok od godine dana za podnošenje zahtjeva, pa je produžen, pa ponovno produžen pa nakon par godina izmjenjen zakon tako da se opet može podnositi zahtjev godinu i pol. I sada za sve one koji nisu bili sposobni podnijeti zahtjev, a bili su sposobni graditi ilegalne zgrade od stotine kvadrata će se zakonski odrediti još povoljniji moment beskonačne legalizacije kojom je uglavnom došlo do devastacije prostora. Disfunkcija pravne države gdje oni koji poštuju propise, plaćaju projektnu dokumentaciju, plaćaju komunalne doprinose, čekaju nadležne tijela sa suglasnostima i sugestijama za izmjenom dokumentaciju radi veće sigurnosti i funkcionalnosti te konačno grade sukladno prostornim planovima ispadaju glupi jer vrijednost njihovih pošteno izgrađenih nekretnina devalvira jer kraj njih niču nelegalno izgrađene zgradetine, koje nagrđuju prostor jer su stalno \"nadoštukavane\", koje zauzimaju dijelove prometnica i koridora, koje se uvijek nekako progura da dobiju legalan status iako je veliki dio njih izgrađen u zaštićenim područjima koja nakon devastacije ilegalne gradnje gube status zaštićenih ili štićenih područja i za koje nelagalni graditelji plaćaju simbolčne kazne i komunalne naknade koje budu deset puta manje od iznosa koje mora platiti pošten, ali po ovom prijedlogu zakona ponovno glup, graditelj koji poštuje propise. Ovom izmjenom zakona predlagatelj poručuje kako treba kršiti propise jer korumpirani službenici; komunalni redari, građevinski inspektori, vodopravni inspektori i ostali ne rade svoj posao, nelegalne građevine se ne uklanjaju dapače legaliziraju se za sitne naknade. Te legalizirane građevine u većini slučajeva su protivne propisima koje čuvaju živote i imovinu npr. takve građevine nisu unutar građevinskih pravaca pa niti kat. čestica koje su u vlasništvu graditelja, nisu dovoljno odmaknute od međe te onemogućavaju pristup vatrogasnim vozilima, hitnoj pomoći itd. Dakle, netko tko se npr. morao odmaknuti pet metara od međe kako bi očuvao protupožarni koridor mora sa svojom obitelji biti životno ugrožen jer je ispred njega susjed nelegalno izgradio objekt i zauzeo taj protupožarni pristup,a ovim zakonom će se trajno omogućiti da ta zgrada koja ugrožava živote možda stotine obitelji koje su pošteno grdile svoje objekte i odmicali se od međe kako bi imali protupožarni pristup. Kad se takve zgrade legaliziraju, koje su u većini slučajeve nestručno izgrađene bajte, kokošinjci, svinjci i sl. koji su u nekoliko navrata nadograđeni statički gledano bezvrijednim materijalima, ali se na njih \"navuče\" stiroporna fasada i tada takva građevina izgleda kao i neka koja zadovoljava potrebne statičke uvjete (koja je imala projekt statike, reviziju, stručne izvođače, nadzor koji je pregledavao certifikate armature i postavljanje armature, kvalitetu betona u betonari, u ugradnji, naknadne preglede nakon skidanja oplate i dr.) te dobije izjavu statičara kako vizualnim pregledom to izgleda dobro (jer u stvarnosti ne zna ima li ta građevina uopće armature, i potrebne materijale, a gdje ostale elemante koji se nalažu i nadziru kad netko gradi pošteno), a može se srušiti kao kula od karata pri manjem požaru, o potresu da ne govorim (zar ste zaboravili što se dogodilo u Turskoj i Albaniji pred par godina kada su tisuće umrle u tim sfušanim građevinama). Kada kupac kupuje takvu građevinu, on ne može zanti da je kupio sfušani kokošinjac sa navučenom fasadom jer kod njega u Austriji, Njemačkoj i ostalim normalnim državama je nezamislivo da se tako nešto može prodavati kao LEGALNA STAMBENA građevina, a što ovaj ludi zakon POTIČE! Ovim zakonom se potiče kriminal, prevara, nepoštenje, nepoštivanje propisa ugrožavanje nevinih i poštenih koji žive pokraj takvih građevine ili kupuju takve građevine! Ovakve prijedloge zakona može predložiti i braniti samo poslovno nesposobna osoba kojoj je pohlepa pojela mozak!","Primljeno na znanje","Upis predstavlja kritiku svrhe i predmeta Zakona o postupanju s nezakonito izgrađenim zgradama. \nRazlozi predlaganja ovoga Zakona navedeni su i obrazloženi u njegovom nenoramtivnom dijelu te će o donošenju ovoga Zakona kao i o ocjeni razloga njegovog donošenja odlučiti zakonodavno tijelo Republike Hrvatske - Hrvatski sabor."]
[4,"DARIO ALUJEVIĆ","OPĆE INFORMACIJE,\nUTVRĐIVANJE POSEBNOG CILJA","Predlaže se uvrstiti u čl.6.\nOmogućuje se ozakonjenje nezakonito izgrađene zgrade u zaštićenim područjima na privatnom vlasništvu ako nezakonito izgrađena zgrada služi kao jedini obiteljski dom i ako je na datum 22.06.2011g bila useljena i u njoj se stanovalo.","Nije prihvaćen","Prijedlog sadržajno nije predmet Obrasca iskaza o procjeni učinaka propisa niti je povezan sa razlozima izrade i sadržajem istoga."]